**Ministru kabineta rīkojuma projekta**

**“Grozījumi Ministru kabineta 2016. gada 9. marta rīkojumā Nr. 169**

**“Par Latvijas Nacionālās sporta padomes sastāvu””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Sporta likuma 9. panta otrā daļa.
2. Nepieciešamība aktualizēt Latvijas Nacionālās sporta padomes (turpmāk – Padome) personālsastāvu saistībā ar 2017.gada 18.augustā notikušā biedrības “Latvijas Pašvaldību savienība” 28.kongresa lēmumu (prot. Nr.1, 16.§).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Sporta likuma 9. panta otro daļu Padomes sastāvā ir aizsardzības ministrs, finanšu ministrs, iekšlietu ministrs, izglītības un zinātnes ministrs, labklājības ministrs, veselības ministrs, izglītības un zinātnes ministra noteiktā par sportu atbildīgā augstākā valsts amatpersona, biedrības “Latvijas Olimpiskā komiteja” prezidents, biedrības “Latvijas Sporta federāciju padome” prezidents, biedrības “Latvijas Sporta veterānu (senioru) savienība” prezidents, biedrības “Latvijas Tautas sporta asociācija” prezidents, biedrības “Latvijas Pašvaldību savienība” vadītājs, Latvijas Sporta pedagoģijas akadēmijas rektors un biedrības “Latvijas Augstskolu sporta savienība” prezidents. Papildus tam, Ministru kabinets Padomes sastāvā var iekļaut arī citus Ministru kabineta locekļus un sporta federāciju vadītājus, bet ne vairāk kā trīs, ievērojot, ka papildus iekļauto Ministru kabineta locekļu skaitam un sporta federāciju vadītāju skaitam ir jābūt vienādam. Ņemot vērā minēto deleģējumu, Ministru kabinets ir izdevis 2016. gada 9. marta rīkojumu Nr.169 “Par Latvijas Nacionālās sporta padomes sastāvu”, nosakot Padomes sastāvu, papildus Sporta likuma 9. panta otrajā daļā minētajām Padomes sastāvā obligāti iekļaujamajām personām Padomes sastāvā iekļaujot arī Ministru prezidentu, tieslietu ministru, vides aizsardzības un reģionālās attīstības ministru, biedrības “Latvijas Paralimpiskā komiteja” prezidentu, biedrības “Latvijas Sporta izglītības iestāžu direktoru padome” valdes priekšsēdētāju un biedrības “Latvijas Komandu sporta spēļu asociācija” prezidentu. Šobrīd Padomes sastāvā nepieciešams izdarīt izmaiņas saistībā ar 2017.gada 18.augustā notikušā biedrības “Latvijas Pašvaldību savienība” 28.kongresa lēmumu (prot. Nr.1, 16.§), ar kuru par biedrības “Latvijas Pašvaldību savienība” priekšsēdi ievēlēts Gints Kaminskis. Ņemot vērā iepriekš minēto, ir sagatavots Ministru kabineta rīkojuma projekts “Grozījumi Ministru kabineta 2016. gada 9. marta rīkojumā Nr. 169 “Par Latvijas Nacionālās sporta padomes sastāvu””. Ministru kabineta rīkojuma projekts paredz precizēt Padomes personālsastāvu, nosakot, ka: (1) no Padomes sastāva tiek izslēgts Andris Jaunsleinis – biedrības “Latvijas Pašvaldību savienība” priekšsēdis; (2) Padomes sastāvā tiek iekļauts biedrības “Latvijas Pašvaldību savienība” priekšsēdis Gints Kaminskis. |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav |

 *Anotācijas II, III, IV, V, VI un VII sadaļa – Ministru kabineta rīkojuma projekts šīs jomas neskar.*

Ministru prezidents M. Kučinskis

Izglītības un zinātnes ministrs K. Šadurskis

Iesniedzējs:

izglītības un zinātnes ministrs K. Šadurskis

Vizē:

Valsts sekretāre L. Lejiņa

31.08.2017. 09:28

424

Izglītības un zinātnes ministrijas

Sporta departamenta vecākā eksperte S.Roze

67047933, santa.roze@izm.gov.lv